Yong‘in vaqtida nima qilmaslik kerak

|
Yong‘in vaqtida nima qilmaslik kerak
|
bet | 3/7 | Sana | 09.07.2024 | Hajmi | 133,18 Kb. | | #267224 |
Bog'liq amaliy ish 1Yong‘in vaqtida nima qilmaslik kerak:
• Esdan chiqqan buyumni olib ketish uchun yong‘in joyiga qaytmang. Bu yong‘in vaqtida eng ko‘p takrorlanadigan xatolardan biri. Tartibsizlik orasida sizni hech kim izlamasligi ham mumkin. Sog‘lingiz hech bir buyumdan ustun emas;
• Yong‘inni o‘chirishga ko‘zingiz yetmasa, oxirgi daqiqagacha uni bartaraf etish uchun qolib ketmang. Bu fojiali yakunlanishi mumkin. Jiddiy kuyish jarohati olish xavfidan tashqari tutun sabab odam hushidan ketib, binoda qolib ketishi mumkin. Yong‘in vaqtida o‘lim holatlari ko‘proq olovdan emas, balki aynan tutundan bo‘g‘ilib qolishdan sodir bo‘ladi;
• Yonuvchan moddalarni suv bilan o‘chirmang. Agar suv bilan o‘chirilsa, yong‘in tez tarqalib ketadi;
• Balkon yoki derazadan qutqaruvchilarsiz yuqori qavatdan tushishga harakat qilmang. Arqon yoki matolar bilan tushishga harakat qilish yakunda jiddiy jarohatlar bilan yakunlanishi mumkin;
• Yong‘indan qochib yuqori qavatga ko‘tarilmang. Yong‘in va tutun tepaga qarab ko‘tariladi. Liftdan emas, zinapoyadan tushing;
• Karavot tagiga yoki shkaf ichiga yashirinmang. Qutqaruvchilar sizni topa olmasligi, tutundan bo‘g‘ilib, hushdan ketgan holda qolib ketishingiz mumkin.
O‘zbekiston Respublikasi Vazirlar Mahkamasining “Energetika tashkilotlari uchun yong‘in xavfsizligi qoidalarini tasdiqlash to‘g‘risida” qarori qabul qilindi.
Qaror bilan Energetika tashkilotlari uchun yong‘in xavfsizligi qoidalari (keyingi o‘rinlarda – Qoidalar) tasdiqlandi. Energetika vazirligi huzuridagi Elektr energetikada nazorat inspeksiyasiga Qoidalarga rioya etilishi ustidan doimiy nazorat o‘rnatish topshirildi.
Ushbu Qoidalar energetika tashkilotlarining elektr stansiyalari va kichik stansiyalaridagi texnologik uskunalarni ekspluatatsiya qilish sharoitlari inobatga olingan holda ularda yong‘in xavfsizligini ta’minlashga qaratilgan talablarni belgilaydi.
Ushbu Qoidalarning talablari energetika tashkilotlari, shuningdek, ularning asosiy va yordamchi sexlari va inshootlarining texnologik uskunalarini ekspluatatsiya qiluvchi, ta’mirlovchi (rekonstruksiya qiluvchi), sozlovchi va sinovchi, sozlash, qurilish-montaj va boshqa tashkilotlarning barcha boshqaruv xodimlari, ishlab chiqarish xodimlari, texnik xodimlar va xizmat ko‘rsatuvchi xodimlar tarkibiga kiruvchi muhandis-texnik xodimlari, ishchi va xizmatchilari uchun majburiydir.
Qoidalarda tashkilotlar rahbarlari:
• barcha muhandis-texnik xodimlar, xizmatchilar va ishchilar tomonidan ushbu Qoidalarning o‘rganilishi va bajarilishini tashkil qilishi;
• yong‘in-texnik komissiyani va ko‘ngilli yong‘in o‘chirish drujinalarini tashkil etish masalasini ko‘rib chiqishi;
• ob’ektlarning yong‘in xavfsizligini ta’minlashni tashkil etish bo‘lim va bo‘linmalari hamda ularga tegishli yong‘in-qutqaruv qismlarini, shuningdek, idoraviy yong‘indan saqlash xizmatini tegishli xizmat, maishiy va yordamchi binolar, kerakli yong‘in o‘chirish texnikasi bilan ta’minlashi va boshqalarni amalga oshirishi shartligi nazarda tutilgan.
Yong‘in xavfsizligi qoidalari odamlarning hayoti va sog‘lig‘ini, yuridik va jismoniy shaxslarning mol-mulkini, atrof tabiiy muhitni yong‘inlardan himoya qilish maqsadida O‘zbekiston hududida umumiy yong‘in xavfsizligi talablarini belgilaydi.
|
| |